हाथी प्रभावित क्षेत्रों में दहशत ग्रामीण कर रहे हैं रतजगा
हाथियों काे उत्पात मचाने का सिलसिला थमने का नाम नहीं ले रहा है। खासकर कापू के साथ-साथ जुनवानी और बंगुरसिया के जंगलों में हाथियों की आवाजाही बनी हुई है। इससे न केवल बसाहट क्षेत्रों में लोग दहशत में नजर आ रहे हैं, बल्कि गांवों में अा धमकने के डर को देखते हुए ठिठुरती ठंड में भी रतजगा करने पर भी मजबूर है।
हाथी प्रभावित क्षेत्रों में हाथियों का दल 10 दिसंबर के बाद से सक्रिय है। जुनवानी बंगुसिया में दो हाथियों ने 35 किसानों की फसल, मकान और धान मंडियों में घुसकर 56 बोरी धान चट कर गए हैं। अब ग्रामीण खलिहानों व मकान में रखे धान, सब्जी की फसल और मकान बचाने कंपकंपाती ठंड में रतजगा कर रहे हैं। बीते दिन बंगुरसिया व जुनवानी में एक हाथी ने जमकर उत्पात मचाया है। इसमें तीन किसानों की फसल चौपट कर धान मंडी पहुंचा। जहां रतजगा कर रहे ग्रामीणों ने हाथी को वापस जंगल की तरफ खदेड़ा। दोनों जगहों के सर्किल प्रभारियों के मुताबिक क्षेत्र में 13 हाथियों का दल है। यह गांव से सटे जंगलों में विचरण करते है, लेकिन शाम होते ही दल के दो हाथी गांव में प्रवेश कर जमकर उत्पात मचाते हैं। वहीं कापू के समनिया, बंधनपुर, रतनपुर, कदमढोढ़ी कमरई गांव में पिछले चार दिनों से 24 हाथियों का दल डटा हुआ है।
जिन्होंने अबतक 12 मकान और 30 से अधिक किसानों की फसलें बर्बाद कर दी है। जिसके बाद से ग्रामीणों में दहशत का माहौल बना हुआ है। शाम होते ग्रामीण अपने खलिहानों व धान मंडियों में आग जलाकर हाथियों को सुरक्षित तरीके से खदेड़ने रतजगा कर रहे हैं।
फैक्ट फाइल
रायगढ़ बंगुरसिया में 2 हाथी
दिनांक नुकसान
11 दिसंबर 1 बोरी धान, 3 फसल
16 दिसंबर 2 बोरी धान,1 फसल
18 दिसंबर 14 बोरी धान, 4 फसल
19 दिसंबर 29 बोरी धान, 2 फसल
22 दिसंबर 2 बोरी धान, 1 फसल
धरमजयगढ़ कापू में 24 हाथी
दिनांक नुकसान
22 दिसंबर 9 फसल, 3 मकान
23 दिसंबर 14 फसल, 5 मकान
24 दिसंबर 12 फसल, 4 मकान
तीन माह शांत थे हाथी
जुनवानी व बंगुरसिया सर्किल के बीट-गार्ड बताते है कि बीते तीन माह से क्षेत्र में हाथियों की गतिविधि पूरी तरह बंद थी। जो 10 दिसंबर के बाद से फिर शुरू हो गई है। दरअसल उनमें सूंघने की शक्ति तेज होती है। जिसके चलते वे धान कटाई और भंडारण को लेकर गांव व मंडी में प्रवेश कर रहे हैं। इतना ही नहीं घरों में रखे धान खाने के लिए वे दीवार भी गिरा देते हैं। पिछले 15 दिनों में 7 बार दस्तक दे चुके हैं।
क्षेत्र में हाथियों का आतंक होने के कारण अलाव जलाकर रतजगा करते ग्रामीण।
राह चलते व्यवसायी पर हमला
बीते मंगलवार की शाम करीब 6 बजे जुनवानी निवासी रोहित कुमार अपनी प|ी के साथ पाली बाजार से व्यवसाय कर वापस लौट रहा था। वह अपनी मोपेड पर था, इसी दौरान बंगुरसिया के 2 किलोमीटर पहले राजा मचान स्थान पर दंतेल हाथी ने हमला कर दिया। दंपत्ति मौके से भाग निकले, लेकिन उनके थैले में रखे समान को बूरी तरह क्षतिग्रस्त कर दिया।
क्यों आते हैं हाथी
ओडिशा की सरहदी सीमाओं से सटे होने के अलावा जुनवानी बंगुरसिया समेत आसपास के जंगल समतल और संघन है। यह हाथियों के लिए अनुकूल है। जिसके चलते हाथी अधिकांश इन्हीं क्षेत्रों में डटे रहते हैं। ग्रामीणों की माने तो हाथियों की याददाश्त काफी तेज होती है। वह अपने पुराने स्थल को कभी नहीं भूलता। यही वजह है कि जुनवानी बंगुरसिया, कर्मागढ़ के जंगलों में इनका रहवास लंबे समय से बना हुआ है।
आंकलन कर रहे हैं, जल्द मुआवजा करेंगे
धान की वजह से हाथी गांवों की तरफ आकर्षित हो रहे हैं। सुरक्षा के लिए ग्रामीणों के बीच रोज मुनादी कराई जा रही है। साथ ही रोकथाम के लिए क्षेत्र में बीट-गार्ड व सर्किल प्रभारियों को सतर्क रहने के निर्देश दिए गए हैं। रही बात नुकसान की तो आंकलन कर किसानों को जल्द ही मुआवजा वितरण किया जाएगा। \\\'\\\' एसएस कंवर, डीएफओ धरमजयगढ़ वन मंडल
hin_Deva hin_Deva hin_Deva hin_Deva kas_Deva bho_Deva hin_Deva awa_Deva awa_Deva awa_Deva awa_Deva awa_Deva bho_Deva hin_Deva bho_Deva bho_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva